Hindistonda “Okxi” sikloni tufayli 60 kishi halok bo‘ldi

Hindistonning sohilbo‘yi hududlarida avj olgan “Okxi” tropik sikloni tufayli 60 kishi halok bo‘ldi. Bu haqda “RIA Novosti” xabar bermoqda.

Bundan tashqari, 150 kishi jarohat oldi.
“Okxi” sikloni Hindistonning janubi-g‘arbida dekabrning birinchi haftasida boshlangan edi. Shu davr ichida Tamilnad shtatining Kanyakumari burnida yuzlab baliqchilar bedarak yo‘qoldi. Shu paytgacha qadar ularning ko‘pchiligini, ya’ni 2500 ga yaqin odamni qutqarishga erishildi.
Tamilnad shtatining o‘ziga yetkazilgan zarar 1,7 milliard rupiyani (27 million dollar atrofida) tashkil etmoqda.